
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Κανονισμού Εκκένωσης Κτιρίων Αεροσταθ¬ 
μών (ΕνασυαΙίοπ ΡΙαπ). 1 

Συγκρότηση και διορισμός του Συμβουλίου Αστικών 
Συγκοινωνιών Θεσσαλονίκης (ΣΑΣΘ). 2 


ΑΠΟΦΑΣΕΙ Σ 

Αριθ. Δ3/Γ/26221/5635 (1) 

Έγκριση Κανονισμού Εκκένωσης Κτιρίων Αεροσταθμών 
(ΕνασυαΙίοπ ΡΙαπ). 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 
Έχοντας υπόψη: 

1. Τις διατάξεις του Ν.Δ. 714/1970 «περί ιδρύσεως 
ΔΈ.Μ. παρά τω Υπουργεία) Συγκοινωνιών και οργανώσε- 
ως της Υπηρεσίας Πολιτικής Αεροπορίας» (ΦΕΚ 238Α) 
όπως αυτό συμπληρώθηκε με την παρ. 15, εδ. β του άρ¬ 
θρου 10 του Ν. 2801/2000 και αντικαταστάθηκε από την 


παρ. 3 του άρθρου δέκατου τρίτου του Ν. 3082/2002 (ΦΕΚ 
316/Α). 

2. Τις διατάξεις του Π.Δ. 56/1989 «Οργανισμός της Υπη¬ 
ρεσίας Πολιτικής Αεροπορίας (ΥΠΑ) του Υπ. Μεταφορών 
και Επικοινωνιών» όπως τροποποιήθηκε μεταγενέστερα. 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137Α) όπως αυ¬ 
τό προστέθηκε με το άρθρο 27 του Ν. 2081/1992 (ΦΕΚ 
154Α) και αντικαταστάθηκε με την παράγραφο 2α του άρ¬ 
θρου 1 του Ν. 2469/1997 (ΦΕΚ38Α). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

5. Την ανάγκη καθορισμού Διαδικασιών για την ασφαλή 
και γρήγορη εκκένωση κτιρίων σε περιπτώσεις έκτακτων 
καταστάσεων στα αεροδρόμια της Ελληνικής Επικράτει¬ 
ας στα οποία εξυπηρετούνται πτήσεις πολιτικών αερο¬ 
σκαφών, αποφασίζουμε: 

1. Εγκρίνουμε τον Κανονισμό Εκκένωσης Κτιρίων Αερο¬ 
σταθμών (Εναουαϋοπ ΡΙαπ) μετά των δύο (2) παραρτημά- 
τωντου, τα οποία και αποτελούν αναπόσπαστο τμήμα αυ¬ 
τού, το κείμενο του οποίου έχει ως ακολούθως: 

2. Ισχύς της απόφασης από δημοσιεύσεως στην Εφη¬ 
μερίδα της Κυβερνήσεως. 

ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣ 
ΓΕΝΙΚΗ ΔΙΕΥΘΥΝΣΗ ΑΕΡΟΜΕΤΑΦΟΡΩΝ 
ΔΙΕΥΘΥΝΣΗ ΑΕΡΟΛΙΜΕΝΩΝ 
ΤΜΗΜΑ ΠΥΡΑΣΦΑΛΕΙΑΣ ΚΑΙ ΕΞΟΠΛΙΣΜΟΥ 
ΑΕΡΟΔΡΟΜΙΩΝ 

ΚΥΠΑ334 


«ΚΑΝΟΝΙΣΜΟΣ 

ΕΚΚΕΝΩΣΗΣ ΚΤΙΡΙΩΝ ΑΕΡΟΣΤΑΘΜΩΝ 
(ΕΝ/ΑΟυΑΤΙΟΝ ΡΕΑΝ) 

1. Σκοπός 

Ο παρών κανονισμός καθορίζει τις διαδικασίες που θα 
πρέπει να ακολουθούνται από τα Ελληνικά αεροδρόμια, 
στα οποία εκτελούνται πτήσεις πολιτικών αεροσκαφών, 
για την γρήγορη και ασφαλή αντιμετώπιση ανάγκης εκκέ¬ 
νωσης των αεροσταθμών από το επιβατικό κοινό 
(ΕναουεΙίοπ ΡΙαπ), σε περίπτωση πυρκαγιάς. 

2. Γενικά 

Η ανάγκη εκκένωσης κτιρίων ή αιθουσών αεροσταθμών 
μπορεί να προκύψει, όταν υπάρξει φωτιά ή καπνός σε κά¬ 
ποιο χώροτους. Η διαδικασία όμως εκκένωσης, μπορεί να 
χρησιμοποιηθεί ακόμα και σαν οδηγός, σε καταστάσεις 
που αναφέρονται στο «ΕιτίθΓρθηογ ΡΙαη» του αεροδρομί¬ 
ου, όπως κατάσταση ανάγκης εκκένωσης, λόγω απειλής 
ύπαρξης βόμβας σε κτίριο, ή σεισμού, ή διαρροής χημι- 
κών-τοξικών αερίων κ.λπ., εξαιτίας Ραδιο-Βιολογικού-Χη- 
μικού Πολέμου (Ρ.Β.Χ.Π.). 

Η επιτυχής εκκένωση κτιρίων επαφίεται στη βαθιά γνώ¬ 
ση του αντικειμένου από τους χειριστές της διαδικασίας, 
στην επιτυχή συνεργασία των εμπλεκομένων φορέων και 
προσώπων και στην απρόσκοπτη ροή των πληροφοριών 
για την εκκένωση. Το «Σχέδιο Εκκένωσης» είναι απαραί¬ 
τητο να συνοδεύεται από τα απαραίτητα σχεδιαγράμμα¬ 
τα των κτιρίων ή αιθουσών του αεροδρομίου. 

3. Υπεύθυνος Σύνταξης 

Κάθε αεροδρόμιο υποχρεούται να καταρτίσει σχέδιο 
εκκένωσης (Ενεουαίίοη ΡΙαπ) των κτιρίων ή των αιθουσών 
του αεροσταθμού του. Η ευθύνη και η αρμοδιότητα για 
την σύνταξή του, ανήκει στην Διοίκηση του Αεροδρομίου. 

Η ύπαρξη ενός εφαρμόσιμου «Σχεδίου Εκκένωσης» 
αποτελεί απαραίτητη προϋπόθεση για την έκδοση Άδειας 
Λειτουργίας κάθε νέου αεροδρομίου ή πιστοποίησης αε¬ 
ροδρομίου που ήδη λειτουργεί. 

Η αποτελεσματικότητα του θα πιστοποιείται από τους 
Επιθεωρητές (της ΥΠΑ) Επιχειρησιακών Απαιτήσεων και 
Προτύπων για την Αντιμετώπιση Εκτάκτων Καταστάσεων 
Ανάγκης σε Αεροδρόμια, Ελικοδρόμια και Πεδία Προ¬ 
σγειώσεων, ενώπιον των οποίων θα διεξάγονται και ασκή¬ 
σεις εφαρμογής του, αν απαιτηθεί. 

4. Διαδικασία Έγκρισης 

Όλοι οι αερολιμένες υποχρεούνται να υποβάλλουν, 
προς έγκριση, στο Τμήμα Πυρασφάλειας της Διεύθυνσης 
Αερολιμένων το καταρτισθέν «Σχέδιο Εκκένωσης» που 
αφορά το αεροδρόμιο τους. Η Διεύθυνση Αερολιμένων 
το εγκρίνει ή το απορρίπτει, αιτιολογώντας κατάλληλα 
την απάντησή της. Δύναται, επίσης, να ζητήσει τη διεξα¬ 
γωγή ασκήσεων εφαρμογής του οποτεδήποτε το κρίνει 
αναγκαίο. 


5. Εφαρμογή 

Ο παρών Κανονισμός δίδει την ευχέρεια σε κάθε Αερο¬ 
λιμένα να καταρτίσει το δικό του «Σχέδιο Εκκένωσης Κτι¬ 
ρίων» ανάλογα μετις ιδιαιτερότητες και δυνατότητες του, 
έτσι ώστε να είναι εφαρμόσιμο και αποτελεσματικό. 

6. Εμπλεκόμενοι φορείς 

• Αερολιμενάρχης 

• Αερολιμενική Αρχή 

• Υπηρεσία Πυρόσβεσης-Διάσωσης Αεροδρομίου 

• Ομάδα πυροπροστασίας κτιρίου ή αιθουσών αερο¬ 
δρομίου. 

• Αστυνομία ή υπάλληλοι ασφαλείας αεροδρομίου (εσ- 
ουπίγ) 

• Υπάλληλοι αεροπορικών εταιριών - αντιπρόσωποι - 
ταξιδιωτικοί πράκτορες 

7. Εξοπλισμός 

Βασικός εξοπλισμός πρέπει να φυλάσσεται σε ερμάρια 
(ντουλάπες) στο Γραφείο της Αερολιμενικής Αρχής, 
στους χώρους συγκέντρωσης, στην αίθουσα αφίξεων, 
αναχωρήσεων και ΐΓαπείί. Αυτά θα είναι εφοδιασμένα με 
βοηθητικά μέσα για την εκκένωση αιθουσών συγκέντρω¬ 
σης κοινού, και θα είναι κλειδωμένες με συνδυασμό. Ως 
βασικός εξοπλισμός θεωρούνται τα εξής: 

• Γιλέκα με έντονο πράσινο χρώμα, 

• Ένας τηλεβόας, 

• Κατάλογος με τηλέφωνα εσωτερικής και εξωτερικής 
επικοινωνίας, 

• Απαγορευτική κόκκινη ταινία, 

• Δύο κουτιά Α' Βοηθειών, 

• Οτιδήποτε άλλο κρίνει απαραίτητο η Αερολιμενική 
Αρχή ότι πρέπει να υπάρχει, 

• Μάσκες διαφυγής για επιβάτες μιας χρήσης, 

• Ειδικές μάσκες προστασίας για χρήση από τις ομάδες 
πυροπροστασίας. 

Επιπρόσθετα των ανωτέρω, στους παραπάνω χώρους 
πρέπει να τοποθετούνται ερμάρια με διασωστικό και δια- 
ρηκτικό εξοπλισμό. Ο εξοπλισμός τους περιγράφεται στο 
ΠΑΡΑΡΤΗΜΑ Α. 

8. Διαδικασία ενεργοποίησης συναγερμού 

Όλοι οι αισθητήρες συνδέονται με τους κύριους πίνα¬ 
κες συναγερμών πυρκαγιάς οι οποίοι βρίσκονται στο Κέ¬ 
ντρο Επιχειρήσεων του Αερολιμένα (αν υπάρχει), στο 
γραφείο της Αερολιμενικής Αρχής και στην υπηρεσία Πυ- 
ρόσβεσης-Διάσωσης του Αεροδρομίου. Όταν ένας πίνα¬ 
κας συναγερμού λάβει σήμα συναγερμού τότε αυτό με¬ 
ταβιβάζεται από το Κέντρο Επιχειρήσεων στην Υπηρεσία 
Πυρόσβεσης-Διάσωσης, (ασχέτως αν το έλαβε) και στον 
προϊστάμενο Αερολιμενικής Αρχής. 

Για την αποφυγή πανικού μεταξύ των διακινούμενων 
στα κτίρια εξαιτίας εσφαλμένου συναγερμού ή συμβά¬ 
ντος περιορισμένης έκτασης, δεν μεταδίδεται ακουστι¬ 
κός συναγερμός μέχρι να επιβεβαιωθεί η ανάγκη εκκένω¬ 
σης των κτιρίων από την Αερολιμενική Αρχή και την Υπη¬ 
ρεσία Πυρόσβεσης-Διάσωσης του αεροδρομίου. Ένα 
χρονικό διάστημα καθυστέρησης σήμανσης συναγερμού 
τεσσάρων έως επτά λεπτών, ανάλογα με το μέγεθος των 
κτιρίων, είναι αρκετό για να γίνει εκτίμηση από τους ανω¬ 
τέρω αν πρέπει να γίνει σήμανση συναγερμού ή να ακυ¬ 
ρωθεί ο συναγερμός. Εάν το συγκεκριμένο χρονικό διά¬ 
στημα παρέλθει χωρίς να πραγματοποιηθεί ακύρωσή 

του, τότε ο ήχος της σειρήνας θα ακουστεί σε όλο τον χώ¬ 
ρο από όπου προέρχεται το συμβάν. 

Εάν η Αερολιμενική αρχή και οι πυροσβέστες του αερο¬ 
δρομίου αποφασίσουν μετά από διερεύνηση του συμβά¬ 
ντος ότι απαιτείται εκκένωση συγκεκριμένων χώρων τότε 
ενεργούν όπως περιγράφεται παρακάτω στην Παράγρα¬ 
φο 11. 

9. Αναγγελίες και Επικοινωνία 

Η αναγγελία εκκένωσης γίνεται σε τέσσερις γλώσσες 
(Ελληνικά, Αγγλικά, Γαλλικά, Γερμανικά) καθώς επίσης αν 
είναι εφικτό στην γλώσσα της χώρας προορισμού των επι¬ 
βατών, με τη βοήθεια των ταξιδιωτικών πρακτόρων. Το 
κείμενο της αναγγελίας, θα είναι προκαθορισμένο για τον 
κάθε χώρο και θα περιλαμβάνει πληροφορίες για τις εξό¬ 
δους διαφυγής που θα χρησιμοποιηθούν. Το μήνυμα θα 
ανακοινώνεται με τέτοιο τρόπο ώστε να μην δημιουργεί 
πανικό. 

Η επικοινωνία μεταξύ της Αερολιμενικής Αρχής, πυρο¬ 
σβεστών αεροδρομίου και ομάδων πυροπροστασίας 
πρέπει να γίνεται μέσω τηλεφώνων, αλλά και μέσω ασυρ¬ 
μάτων σε προκαθορισμένη συχνότητα. 

Σχέδιο κειμένου αναφέρεται στο ΠΑΡΑΡΤΗΜΑ Β. 

10. Καθήκοντα εμπλεκομένων στην διάρκεια εκκένωσης 

10.1. Περιγραφή καθηκόντων Αερολιμενάρχη 

Ο Αερολιμενάρχης: 

1. Ειδοποιείται από τον προϊστάμενο της Αερολιμενικής 
Αρχής ή το Κέντρο Επιχειρήσεων του Αεροδρομίου, αν 
υπάρχει, και λαμβάνει την ευθύνη για την εντολή εκκένω¬ 
σης κτιρίων ή αιθουσών αεροσταθμού. Σε περίπτωση 
απουσίας του Αερολιμενάρχη την ευθύνη αναλαμβάνει ο 
νόμιμος αντικαταστάτης του ή σε ιδιωτικά αεροδρόμια, 
αυτός που έχει καθήκοντα αντίστοιχα με αυτά του αερο- 
λιμενάρχη. 

2. Φροντίζει για την συνεχή ενημέρωσή του από τους 
ανωτέρω φορείς για την σοβαρότητα του συμβάντος και 
την εξέλιξή του. 

3. Διατηρεί συνεχή επαφή με την Αερολιμενική αρχή και 
την Υπηρεσία Πυρόσβεσης-Διάσωσης του αεροδρομίου 
για την εξέλιξη του συμβάντος και για την διαδικασία εκ¬ 
κένωσης αν αυτή έχει αρχίσει. 

10.2. Περιγραφή καθηκόντων υπαλλήλων Αερολιμενι- 
κής Αρχής 

1. Οι υπάλληλοιτης Αερολιμενικής Αρχής λαμβάνουντο 
συναγερμό μέσω του πίνακα συναγερμού ή μέσω τηλε¬ 
φώνου ή από το Κέντρο Επιχειρήσεων του Αερολιμένα. 

2. Ειδοποιούν την Υπηρεσία Πυρόσβεσης-Διάσωσης 
του αεροδρομίου, τον Αερολιμενάρχη και μεταβαίνουν 
στον χώρο από όπου σημάνθηκε ο συναγερμός. 

3. Από το ερμάριο του Γ ραφείου της Αερολιμενικής Αρ¬ 
χής παίρνουν το γιλέκο με το φωσφορίζον πράσινο χρώ¬ 
μα και τον τηλεβόα. 

4. Μεταβαίνουν στονχώροτου συμβάντος και ερευνούν 
την σοβαρότητα του. Η επικοινωνία πραγματοποιείται μέ¬ 
σω νναΙί<γ-ΐ3ΐί<γ. 

5. Σε περίπτωση επιβεβαίωσης πυρκαγιάς προχωρούν 
στην καταπολέμησή της, αν αυτό είναι δυνατόν, διαφορε¬ 
τικά 

ί. Φροντίζουν ώστε να παραμείνουν ελεύθεροι οι δίοδοι 
πρόσβασης για την Υπηρεσία Πυρόσβεσης-Διάσωσης 
του αεροδρομίου προς αντιμετώπιση της. 


ϋ. Ειδοποιούν, από το Γ ραφείο της Αερολιμενικής Αρ¬ 
χής, τηντοπική Πυροσβεστική Υπηρεσία, για άμεση επέμ¬ 
βαση, αν δεν επαρκεί ή αδυνατεί να επέμβει η Υπηρεσία 
Πυρόσβεσης-Διάσωσης του αεροδρομίου. 

ίΝ. Ειδοποιούν τους ηλεκτρολόγους προκειμένου να 
απομονώσουν την παροχή ηλεκτρικού ρεύματος στις αί¬ 
θουσες για την αποφυγή βραχυκυκλώματος ή ηλεκτρο¬ 
πληξίας από την χρήση νερού στις αίθουσες. 

6. Δίνουν εντολή, από το Γ ραφείο της Αερολιμενικής Αρ¬ 
χής ή το γραφείο αναγγελιών (μέσω \Λ/3ΐΙ<γ-ΐ3ΐΙ<γ ή τηλε¬ 
φώνου), για την εκφώνηση των αναγγελιών εκκένωσης 
του κτιρίου και αν είναι εφικτό υπαγορεύουν και το κείμε¬ 
νο. 

7. Συγκεντρώνουν από το Γ ραφείο της Αερολιμενικής 
Αρχής (μέσω τηλεφώνου) τις ομάδες πυροπροστασίας 
και τους ταξιδιωτικούς πράκτορες στο χώρο του συμβά¬ 
ντος, ώστε αυτοί να βοηθήσουν στην γρήγορη αλλά και 
την ασφαλή εκκένωση του κτιρίου από τους επιβάτες. 

8. Ελέγχουν και συντονίζουν την εκκένωση του κτιρίου, 
την διάσωση και την μεταφορά τυχόν τραυματιών. 

9. Κατευθύνουντο κοινό, όταν υπάρχει απειλή για ύπαρ¬ 
ξη βόμβας, σε ασφαλή χώρο (τόπο συγκέντρωσης) που 
να απέχει 10Οπι τουλάχιστον από το κτίριο ή εάν αυτό εί¬ 
ναι ανέφικτο, πίσω από μεγάλα οχήματα μέχρι να απομα¬ 
κρυνθούν περπατώντας ή με λεωφορεία, σε ασφαλέστε¬ 
ρο χώρο ή κτίριο. Όταν υπάρχει απειλή για Ρ.Β.Χ.Π. κα¬ 
τευθύνουντο κοινό προς το προσήνεμο του κτιρίου, όσο 
το δυνατόν μακρύτερα. 

10. Επικοινωνούν με τον ΠΕΑ και το ΝΟΤΑΜ οίίίοθ προ¬ 
κειμένου αυτοί να ενημερώσουν τους αεροναυτιλομέ- 
νους για πιθανή μείωση της κατηγορίας πυρασφάλειας 
του αερολιμένα εάν εμπλέκεται στο συμβάν η δύναμη Πυ- 
ρόσβεσης-Διάσωσης του αεροδρομίου. 

11. Ειδοποιούν τις Ιατρικές Υπηρεσίες του αεροδρομί¬ 
ου και τα νοσοκομεία ή κέντρα υγείας της περιοχής. 

12. Ειδοποιούν την Αστυνομία του αεροδρομίου και 
τους υπαλλήλους ασφαλείας ιδιωτικής εταιρείας (3θ- 
ουπίγ), αν υπάρχουν. 

13. Εμποδίζουν με την βοήθεια των υπαλλήλων της 
ασφάλειας αεροδρομίου την είσοδο αναρμόδιων και πε¬ 
ριέργων στην επικίνδυνη περιοχή. 

14. Συγκεντρώνουν στοιχεία στο χώρο του συμβάντος 
και στο σημείο συγκέντρωσης επιβατών, μετά το πέρας 
της επιχείρησης, με την βοήθεια της Υπηρεσίας Πυρό- 
σβεσης-Διάσωσης του αεροδρομίου και της Αστυνομίας 
του αεροδρομίου, για την εξακρίβωση των αιτίων που 
προκάλεσαντο συμβάν. Επίσης, μαζί με την Υπηρεσία Πυ- 
ρόσβεσης-Διάσωσης του Αεροδρομίου και τον Πολιτικό 
Μηχανικό, του Αεροδρομίου ή της Τοπικής Αυτοδιοίκη¬ 
σης ελέγχουν τους χώρους που έλαβε χώρα το συμβάν 
ώστε να αποφασισθεί εάν μπορεί να επαναχρησιμοποιη- 
θούν ή χρήζουν επισκευής. 

10.3. Περιγραφή καθηκόντων υπαλλήλων Πυρόσβεσης - 
Διάσωσης του Αεροδρομίου 

1. Λαμβάνουν τον συναγερμό μέσω του πίνακα συνα¬ 
γερμού ή μέσω τηλεφώνου από το Κέντρο Επιχειρήσεων 
ή την Αερολιμενική Αρχή. 

2. Επικοινωνούν με την Αερολιμενική Αρχή και μεταβαί¬ 
νουν στονχώροτου συμβάντος. Εάν επηρεάζεται η κατη¬ 
γορία πυρασφάλειας του αεροδρομίου, ενεργούν σύμ¬ 
φωνα με τις οδηγίες της Αερολιμενικής Αρχής. 

3. Επεμβαίνουν άμεσα για την πυρόσβεση, εάν ο συνα¬ 
γερμός είναι αληθής, 

4. Προβαίνουν στην διάσωση εγκλωβισμένων ατόμων. 

5. Γνωστοποιούν άμεσα σε περίπτωση ανεπάρκειας ή 
αδυναμίας επέμβασης την Αερολιμενική Αρχή προκειμέ- 
νου αυτή με την σειρά της να ειδοποιήσει την τοπική Πυ¬ 
ροσβεστική Υπηρεσία για να βοηθήσει και αυτή στην εκ¬ 
κένωση των κτιρίων. 

6. Συγκεντρώνουν στοιχεία, μετά το πέρας του συμβά¬ 
ντος με την βοήθεια της Αερολιμενικής Αρχής για την 
εξακρίβωση των αιτίων που προκάλεσαντο συμβάν. Επί¬ 
σης μαζί με την Αερολιμενική Αρχή και τον Πολιτικό Μη¬ 
χανικό του Αεροδρομίου ή της Τοπικής Αυτοδιοίκησης 
ελέγχουν τους χώρους που έλαβε χώρα το συμβάν ώστε 
να αποφασισθεί εάν μπορεί να επαναχρησιμοποιηθούν ή 
χρήζουν επισκευής. 

10.4. Περιγραφή καθηκόντων ομάδων πυροπροστασίας 

1. Αμέσως μετά την ανακοίνωση εκκένωσης δίνουν οδη¬ 
γίες στους επιβάτες για τις κοντινότερες εξόδους κινδύ¬ 
νου και εν συνεχεία τους καθοδηγούν στους καθορισμέ¬ 
νους τόπους συγκέντρωσης εκτός των κτιρίων. 

2. Επικουρούν στην μεταφορά τυχόν τραυματιών. 

3. Συνεπικουρούν, όπου αυτό είναι εφικτό, τους πυρο¬ 
σβέστες στην πυρόσβεση και στην διάσωση των ατόμων. 

10.5. Περιγραφή καθηκόντων Διοικητή Αστυνομίας ή 

Αρμοδίου Ιδιωτικής Εταιρείας Ασφαλείας (δθουπίγ) 

1. Ενημερώνεται για τον συναγερμό από την Αερολιμε- 
νική Αρχή. 

2. Φροντίζει για τηντήρησητηςτάξης κατά την διάρκεια 
της εκκένωσης, εφόσον έχει αποφασιστεί τέτοια ενέρ¬ 
γεια. 

3. Αποκλείει την επικίνδυνη περιοχή και απαγορεύει την 
είσοδο (με κόκκινες ταινίες) σε αυτή, αναρμόδιων ατό¬ 
μων, σε συνεννόηση με την Αερολιμενική Αρχή. 

4. Επικοινωνεί με την Αερολιμενική Αρχή για την μετα¬ 
φορά των επιβατών στα σημεία συγκέντρωσης. Φροντίζει 
ώστε οι Αστυνομικοί ή οι υπάλληλοι ασφαλείας (δθουπίγ), 
να επιτηρούν τον χώρο συγκέντρωσης. 

5. Φροντίζει, μετά το πέρας του συμβάντος, για την επι¬ 
τήρηση της επικίνδυνης περιοχής και επιτρέπει την είσο¬ 
δο μόνο σε άτομα που έχουν ειδική άδεια από την Αερο- 
λιμενική Αρχή. 

6. Φροντίζει, μετά το πέρας του συμβάντος, με την συν¬ 
δρομή της Αερολιμενικής Αρχής να λάβει καταθέσεις από 
τους επιβάτες ώστε να γίνει εξακρίβωση των αιτίων που 
προκάλεσαντο συμβάν. 

10.6. Περιγραφή καθηκόντων αντιπροσώπων αεροπο¬ 
ρικών εταιριών-ταξιδιωτικών πρακτόρων και αντιπροσώ¬ 
πων αυτών 

1. Συνδράμουν στις ανακοινώσεις εκκένωσης, στην 
γλώσσα των επιβατών που βρίσκονται στην επικίνδυνη 
περιοχή. 

2. Βοηθούν μετά από συνεννόηση με την Αερολιμενική 
Αρχή στην διαδικασία εκκένωσης και στην μεταφορά των 
επιβατών στους χώρους συγκέντρωσης. 

3. Προβαίνουν σε κατάλληλες ανακοινώσεις, μετά το 
πέρας του συμβάντος και μετά από συνεννόηση με την 
Αερολιμενική Αρχή. Συνδράμουν την Αστυνομία και την 
Αερολιμενική Αρχή στην συγκέντρωση στοιχείων από 
τους αλλοδαπούς επιβάτες. 


4. Μεριμνούν για την σύνταξη ονομαστικών καταστάσε¬ 
ων με τους επιβάτες που υπάρχουν στους χώρους συ¬ 
γκέντρωσης. 

5. Φροντίζουν, μετά το πέρας του συμβάντος, αν είναι 
απαραίτητο, για την επιστροφή των αποσκευών στους 
επιβάτες όσο και για την μεταφορά τους σε άλλο κτίριο ή 
σε ξενοδοχεία, αν δεν καθίσταται δυνατόν να συνεχίσουν 
το ταξίδι τους. 

11. Οργάνωση και ενημέρωση προσωπικού γιατηνπρο- 
στασία και εκκένωση αιθουσών συγκέντρωσης κοινού 

11.1. Γενικά 

11.1.1. Κάθε αερολιμένας πρέπει να οργανώνει και να 
ενημερώνει το προσωπικό που εργάζεται στις αίθουσες 
συγκέντρωσης κοινού σε θέματα πυροπροστασίας, κατά¬ 
σβεσης πυρκαγιάς και διαδικασίες εκκένωσης των αιθου¬ 
σών. 

11.1.2. Όσο ταχύτερα επεμβαίνουμε στην περίπτωση 
πρόκλησης μίας πυρκαγιάς, τόσο περισσότερο μειώνου¬ 
με τον κίνδυνο εξάπλωσής της και η κατάσβεσή της είναι 
ευκολότερη. Για τον λόγο αυτό κάθε αίθουσα πρέπει να 
έχει ειδικό πρόγραμμα καταπολέμησης πυρκαγιάς, το 
οποίο θα εφαρμόζεται αμέσως με την σήμανση του συνα¬ 
γερμού. 

11.1.3.0 αριθμός των υπαλλήλων που θα αποτελούντο 
δυναμικότης ομάδας πυροπροστασίας για κάθε αίθουσα 
του αεροδρομίου εξαρτάται κάθε περίπτωση από τους 
κινδύνους που μπορεί να έχει η αίθουσα και από τα συ¬ 
στήματα πυροπροστασίας - φορητά και αυτόματα - που 
διαθέτει η αίθουσα. 

11.1.4. Πρέπει να εξασφαλισθεί η διάσωση ατόμων που 
δεν έχουν αντιληφθείτο συναγερμό ή είναι εγκλωβισμένα 
μέσα στο φλέγόμενο κτίριο. Έχει παρατηρηθεί σε πολλές 
περιπτώσεις πυρκαγιών αρκετά άτομα να μην αντιλαμβά¬ 
νονται ή να μην ακούν το σήμα κινδύνου και να εγκλωβί¬ 
ζονται. Τέτοια άτομα μπορεί να είναι: υπερήλικες, νήπια, 
ασθενείς και άτομα που πάσχουν από βαρηκοΐα. 

11.1.5. Οι ανελκυστήρες γίνονται «παγίδες θανάτου» 
και για αυτό πρέπει να αποφεύγονται. Για τον ανωτέρω 
λόγο πρέπει να υπάρχει τυποποιημένη σύσταση για το 
κοινό εκεί που βρίσκονται ανελκυστήρες. 

11.2. Ομάδα πυροπροστασίας 

11.2.1. Ανάλογα με την έκταση των κτιρίων των αερο¬ 
σταθμών καθορίζεται και το προσωπικό πυροπροστα¬ 
σίας. 

11.2.2. Σε ομάδα πυροπροστασίας συμμετέχει οποιοσ¬ 
δήποτε εργαζόμενος ή εκμεταλλευόμενος τις αίθουσες 
του αεροδρομίου. 

11.2.3. Η σύνθεση των ομάδων πυροπροστασίας απο- 
τελείται από υποομάδες, κάθε μία εκ των οποίων περι¬ 
λαμβάνει από τρία έως δέκα άτομα και ο αριθμός αυτών 
εξαρτάται από σταθερούς συντελεστές όπως: 

11.2.3.1. Το μέγεθος της αίθουσας, 

11.2.3.2. Τον κίνδυνο πυρκαγιάς από εξωτερικούς πα¬ 
ράγοντες, 

11.2.3.3. Τον χρόνο ανταπόκρισης της Υπηρεσίας Πυ- 
ρόσβεσης-Διάσωσης του αεροδρομίου ή της Πυροσβε¬ 
στικής Υπηρεσίας. 

11.2.4. Η ομάδα πυροπροστασίας πρέπει να αποτελεί- 
ται από άτομα αρτιμελή άριστης σωματικής και διανοητι¬ 
κής κατάστασης. Τα άτομα αυτά πρέπει: 

11.2.4.1. Να είναι διαθέσιμα για την πυροπροστασία 
σύμφωνα με το πρόγραμμα εργασίας και την απασχόλη¬ 
σή τους, 

11.2.4.2. Να είναι πειθαρχημένα και ικανά να ενστερνι¬ 
στούν το απαραίτητο ομαδικό πνεύμα. 

11.2.5. Η ομάδα πυροπροστασίας πρέπει να καλύπτει 
το αεροδρόμιο όλες τις ώρες λειτουργίας του. 

11.2.6. Αρχηγοί των ομάδων πυροπροστασίας ορίζο¬ 
νται οι υπάλληλοι της Αερολιμενικής Αρχής, εφόσον 
υπάρχουν τέτοιοι. 

11.2.7. Όλα τα μέλη πρέπει να γνωρίζουν τις εγκατα¬ 
στάσεις και τους υφιστάμενους κινδύνους. 

11.2.8. Η επιλογή των μελών των ομάδων πυροπροστα¬ 
σίας ενεργείται από τον προϊστάμενο της Αερολιμενικής 
Αρχής και η τελική έγκριση δίνεται απότονΑερολιμενάρχη. 

11.3. Ενημέρωση ομάδων πυροπροστασίας 

11.3.1. Οι υπάλληλοι της Αερολιμενικής Αρχής και τα 
μέλη των ομάδων πυροπροστασίας ενημερώνονται στην 
πρόληψη και στην αντιμετώπιση πυρκαγιών και συναφών 
καταστάσεων από την Υπηρεσία Πυρόσβεσης-Διάσωσης 
του Αεροδρομίου ή την οικεία Πυροσβεστική Υπηρεσία ή 
από το τμήμα Πυρασφάλειας της Δ/νσης Αερολιμένων 
της ΥΠΑ. 

11.3.2. Η ενημέρωση αφορά: 

11.3.2.1. Την χρήση των διατιθέμενων πυροσβεστικών 
μέσων. 

11.3.2.2. Την πρόληψη πυρκαγιάς ή άλλων συναφών 
κινδύνων. 

11.3.2.3. Την έγκαιρη σήμανση συναγερμού σε περί¬ 
πτωση πρόκλησης πυρκαγιάς και στην αρχική αντιμετώ¬ 
πιση αυτής. 

11.3.2.4. Την τεχνική αντιμετώπισης των πυρκαγιών και 
της πρόληψης αυτών. 

11.3.2.5. Τη γνώση των θέσεων εξόδων κινδύνου και των 
διαδρόμων διαφυγής. 

11.3.2.6. Τη γνώση των χώρων συγκέντρωσης του κοινού. 

11.3.3. Πέραν της ενημέρωσης απαραίτητο είναι να 
πραγματοποιούνται ασκήσεις ανά τρίμηνο τουλάχιστον, 
οι οποίες έχουν ως σκοπό την εξασφάλιση ετοιμότητας 
των μελών πυροπροστασίας. 

11.3.4. Όλα τα μέλη πρέπει να ενημερώνονται για την 
χρήση των πυροσβεστήρων, του πυροσβεστικού δικτύου 
ύδατος, των συστημάτων κατάσβεσης με ξηρά σκόνη ή 
διοξείδιο του άνθρακα. 

11.3.5. Τόσο η ενημέρωση όσο και οι ασκήσεις πρέπει 
να ενεργούνται επί τη βάση προγράμματος. Η πιστή τή¬ 
ρηση και εφαρμογή αυτού είναι υποχρεωτική. Το πρό¬ 
γραμμα θα περιλαμβάνει θεωρία και πρακτική εφαρμογή 
στα κατωτέρω θέματα: 

11.3.5.1. Εκδήλωση και συντήρηση πυρκαγιάς (χημεία 
φωτιάς). 

11.3.5.2. Αίτια πυρκαγιάς. 

11.3.5.3. Αυτανάφλεξη. 

11.3.5.4. Μετάδοση πυρκαγιάς. 

11.3.5.5. Κατηγορίες πυρκαγιών. 

11.3.5.6. Τρόποι και μέσα κατάσβεσης πυρκαγιών. 

11.3.5.7. Χρήση πυροσβεστήρων. 

11.3.5.8. Χρήση και καθορισμός των κατάλληλων πυρο¬ 
σβεστικών υδροστομίων, καθώς και προσβολή της φωτιάς. 

11.3.5.9. Εκρήξεις. 

11.3.5.10. Προληπτικά μέτρα προστασίας της επιχείρη¬ 
σης πυρόσβεσης-διάσωσης. 


11.3.5.11. Κατασταλτικά μέσα πυροπροστασίας επιχεί¬ 
ρησης και χρήση αυτών. 

11.3.5.12. Ασκήσεις κατάσβεσης εικονικής πυρκαγιάς. 

11.3.5.13. Ασκήσεις κατάσβεσης πραγματικής πυρκα¬ 
γιάς. 

11.3.5.14. Ασκήσεις εικονικής και πραγματικής εκκένω¬ 
σης των αιθουσών και χρονομέτρηση. 

11.3.6. πραγματοποίηση ασκήσεων εκτάκτων συναγερ¬ 
μών για την δοκιμασία και διατήρηση της ετοιμότητας, 
ανά τρίμηνο. Οι ασκήσεις πρέπει να γίνονται και κατά την 
διάρκεια δυσμενών συνθηκών (νυκτερινές, με παγετό ή 
καύσωνα κλπ). 

11.3.7.0ι εργοδότες των μελών των ομάδων πυροπρο¬ 
στασίας πρέπει να διαθέτουν το προσωπικό τους όταν 
πρόκειται για εκπαιδεύσεις ή ασκήσεις. 

11.4. Καθήκοντα και υποχρεώσεις της Αερολιμενικής 
Αρχής (Αρχηγών Πυροπροστασίας) 

11.4.1.0 Αερολιμενάρχης και οι υπάλληλοι της Αερολι- 
μενικής Αρχής καθίσταται υπεύθυνοι για κάθε παράλει¬ 
ψη, αμέλεια ή αδιαφορία για την λήψη και εφαρμογή των 
προβλεπόμενων προληπτικών και κατασταλτικών μέσων 
πυροπροστασίας και των υπόλοιπων υποχρεώσεώντου. 

11.4.2. Η Αερολιμενική Αρχή πρέπει: 

11.4.2.1. Να τηρεί φάκελο πυροπροστασίας. 

11.4.2.2. Να ορίζει τα όρια δράσηςτης κάθε υποομάδας 
πυροπροστασίας καθώς και τα τυχόν ειδικά καθήκοντα 
των μελών της ομάδας, έτσι ώστε σε περίπτωση πυρκα¬ 
γιάς ή άλλου συναφούς συμβάντος, να αποφευχθεί η σύγ¬ 
χυση και η αταξία των μελών της. 

11.4.2.3. Να καταρτίζει τα προγράμματα εκπαίδευσης 
και ασκήσεων συναγερμών κατόπιν προηγούμενης συ¬ 
νεργασίας με όλους τους εμπλεκόμενους φορείς που 
εδρεύουν και δραστηριοποιούνται στο αεροδρόμιο. 

11.4.2.4. Να μεριμνά για την καλή συντήρηση των μέ¬ 
σων πυροπροστασίας μετά από τακτικές επιθεωρήσεις, 
ώστε αυτά να είναι πάντα κατάλληλα προς χρήση. 

11.4.2.5. Να ενεργεί τακτικές επιθεωρήσεις σε χώρους 
των αεροσταθμών για την ευταξία και καθαριότητα αυτών 
και δίνουν τις απαραίτητες οδηγίες. 

11.4.2.6. Να συμβουλεύεται, την Υπηρεσία Πυρόσβε- 
σης-Διάσωσης του Αεροδρομίου ή την οικεία Πυροσβε¬ 
στική Υπηρεσία ή το τμήμα Πυρασφάλειας της Δ/νσης Αε¬ 
ρολιμένων της ΥΠΑ, σε θέματα πυροπροστασίας, εκπαί¬ 
δευσης κ.λπ. 

11.4.2.7. Να προβαίνει στην θεωρητική και τακτική εκ¬ 
παίδευση του προσωπικού πυροπροστασίας και των υπο¬ 
λοίπων υπαλλήλων που εργάζονται ή δραστηριοποιού¬ 
νται στο αεροδρόμιο. 

11.4.2.8. Να πραγματοποιεί ασκήσεις δοκιμαστικής 
εσπευσμένης εκκένωσης των χώρων του αεροσταθμού. 

11.4.2.9. Να φροντίζει για την έγκαιρη αντικατάσταση ή 
επαναπλήρωση των ακατάλληλων πυροσβεστικών μέσων. 

11.4.2.10. Να ορίζει κατάλληλο μέλος της ομάδας πυ¬ 
ροπροστασίας για την ενημέρωση από την Πυροσβεστι¬ 
κή Υπηρεσία στη λειτουργία των πυροσβεστήρων και γε¬ 
νικά την συντήρηση των πυροσβεστικών μέσων. 

11.4.2.11. Να αναρτά σε κοινόχρηστο χώρο διάγραμμα 
σύνθεσης ομάδας πυροπροστασίας, το οποίο πρέπει να 
είναι πλήρως ενημερωμένο. 

11.4.2.12. Να διατηρεί βιβλίο επιθεώρησης, στο οποίο 
θα καταχωρεί τις διαπιστωμένες ελλείψεις, παραλείψεις 
και συνθήκες που μπορεί να προκαλέσουν πυρκαγιά. 

11.4.3. Σε περίπτωση απουσίας ή κωλύματος των υπαλ- 

λήλων της Αερολιμενικής Αρχής τότε αυτοί αντικαθίστα¬ 
ται από οιονδήποτε υπάλληλο του αεροδρομίου ορίσει η 
Αερολιμενική Αρχή. Ο υπάλληλος αυτός είναι άμεσος συ¬ 
νεργάτης της Αερολιμενικής Αρχής και συνδράμει στο 
έργο της, σύμφωνα με τις εντολές αυτής. 

12. Προληπτικά μέτρα 

Σε αίθουσες συγκέντρωσης κοινού Απαγορεύεται: 

12.1. Η τοποθέτηση μόνιμα ή πρόσκαιρα στις διόδους, 
στις σκάλες οδών διαφυγής και εξόδων κινδύνου, επί¬ 
πλων και γενικά αντικειμένων που μπορεί να μειώσουν το 
πλάτος αυτών ή να παρεμποδίσουν την ελεύθερη κυκλο¬ 
φορία του κοινού σε περίπτωση κινδύνου. 

12.2. Η εγκατάσταση προβολέων μεγάλης ακτινοβολού¬ 
μενης θερμότητας χωρίς προστατευτικές διατάξεις που 
αποτρέπουν την πρόκληση πυρκαγιάς σε εύφλεκτα υλικά. 

12.3. Η χρήση εύφλεκτων υλικών για διακόσμηση τοί¬ 
χων και αιθουσών. 

12.4. Η διακόσμηση των οδών διαφυγής και των εξόδων 
κινδύνου με εύφλεκτα υλικά. 

12.5. Η ύπαρξη ή η τοποθέτηση σε αίθουσες συγκέ¬ 
ντρωσης κοινού, πτητικών υγρών καυσίμων, εύφλεκτων 
διαλυτών, δοχείων αεροζόλ, των οποίων η βασική σύστα¬ 
ση είναι υγροποιημένοι υδρογονάνθρακες. 

12.6. Το κάπνισμα και η χρήση οποιασδήποτε γυμνής 
φλόγας σε χώρους υψηλού κινδύνου. 

12.7. Η χρήση σταχτοδοχείων και δοχείων απορριμμά¬ 
των κατασκευασμένων από εύφλεκτα υλικά. 

12.8. Η θέρμανση των αιθουσών με θερμαντικά σώματα 
οιουδήποτε καυσίμου, όπως και ηλεκτρικού εφ όσον οι 
θερμαντικές αντιστάσεις είναι εκτεθειμένες. 

12.9. Η ύπαρξη κυλίνδρων που περιέχουν αέρια καύσι¬ 
μα υπό πίεση (υγραέριο) πέραν των απόλυτα απαραίτη¬ 
των για την λειτουργία συγκεκριμένων συσκευών. 

13. Έλεγχος τήρησης των μέτρων πυροπροστασίας 

13.1. Ο έλεγχος των μέτρων πυροπροστασίας ανήκει 
στην Αερολιμενική Αρχή του Αερολιμένα. 

13.2. Την ευθύνη συντήρησης και καλής λειτουργίας 
όλων των συστημάτων και μέσων πυροπροστασίας έχει η 
Τεχνική Συντήρηση του Αερολιμένα. 

14. Παραβάσεις 

Όπου διαπιστώνεται παράβαση, του παρόντος Κανονι¬ 
σμού, μετά την έγκριση και την δημοσίευση του, οι εντε¬ 
ταλμένοι Επιθεωρητές της ΥΠΑεισηγούνται την λήψη μέ¬ 
τρων προς αποκατάσταση των ελλείψεων. 

15. Τήρηση Κανονισμού Εκκένωσης Κτιρίων Αεροσταθ¬ 
μών 

Η τήρηση του παρόντος Κανονισμού καθίσταται υπο¬ 
χρεωτική από την ημερομηνία δημοσίευσής του στην 
Εφημερίδα της Κυβερνήσεως, από όλα τα αεροδρόμια 
που δέχονται πτήσεις πολιτικών αεροσκαφών. 

Ο Διευθυντής Αερολιμένων κ.α.α. 

Φ. ΠΑΠΑΔΗΜΗΤΡΟΠΟΥΛΟΥ 


ΠΑΡΑΡΤΗΜΑ Α 

Βοηθητικά εργαλεία και μέσα σε αίθουσες συγκέντρω¬ 
σης κοινού 
1. Γενικά 

1.1. Οι αίθουσες συγκέντρωσης κοινού επιβάλλεται να 
εφοδιάζονται με ορισμένα βοηθητικά εργαλεία. 


1.2. Τα εργαλεία αυτά θα χρησιμοποιηθούν από τις ομά¬ 
δες πυροπροστασίας και εκκένωσης του κτιρίου, για την 
αντιμετώπιση των αναγκών που μπορεί να παρουσια- 
σθούν μέχριτην άφιξη της Υπηρεσίας Πυρόσβεσης - Διά¬ 
σωσης του αεροδρομίου ή της Πυροσβεστικής Υπηρε¬ 
σίας. Τέτοιες «ανάγκες» μπορεί να είναι: ο απεγκλωβι- 
σμός ατόμων, διάνοιξη κλεισμένων θυρών, σπάσιμο 
σιδερένιων ρολών, προσέγγιση και προσπάθεια κατάσβε¬ 
σης της εστίας της φωτιάς κ.λπ. 

1.3. Τα εργαλεία και τα ειδικά μέσα βρίσκονται σε ένα ειδικό 
ερμάριο, σε ασφαλή θέση κοντά στην πυροσβεστική φωλιά. 

1.4. Το ερμάριο αυτό ονομάζεται σταθμός και θα έχει 

αύξοντα αριθμό με εμφανή γράμματα, όπως πχ. «ΠΡΩ¬ 
ΤΟΣ ΣΤΑΘΜΟΣ ΕΙΔΙΚΩΝ ΠΥΡΟΣΒΕΣΤΙΚΩΝ ΕΡΓΑΛΕΙΩΝ 
ΚΑΙ ΜΕΣΩΝ», «ΔΕΥΤΕΡΟΣ.» κ.λπ. 

1.5. Ο αριθμός των «ΣΤΑΘΜΩΝ» θα εξαρτηθεί από τον 
αριθμό των πυροσβεστικών φωλεώντης κάθε αίθουσας ή 
και από το είδος πυρόσβεσης που χρησιμοποιείται. 

2. Ειδικά 

Σε κάθε αίθουσα συγκέντρωσης επιβατών αεροσταθ¬ 
μών να υπάρχει και ένας (1) «ΣΤΑΘΜΟΣ», δηλαδή ένα ερ¬ 
μάριο το οποίο θα περιέχει: 

• Ένα (1) λοστό διάρρηξης, 

• Ένα (1) πέλεκυ μεγάλο, 

• Ένα (1) φτυάρι, 

• Ένα (1) σκεπάρνι, 

• Μία (1) αξίνα, 

• Μία (1) κουβέρτα διάσωσης (δύσφλεκτη), 

• Μία (1) κουβέρτα με υγρό τζελ κατά των εγκαυμάτων, 

• Τέσσερα (4) μαντηλάκια με υγρότζελκατάτων εγκαυ¬ 
μάτων, 

• Δύο (2) φορητούς ηλεκτρικούς φακούς (αντιεκρηκτι- 
κού τύπου), 

• Μία (1) αναπνευστική συσκευή ατμοσφαιρικού αέρα, 

• Τέσσερις (4) ατομικές μάσκες προστασίας προσωπι¬ 
κού με φίλτρο, 

• Δύο (2) προστατευτικά κράνη. 


ΠΑΡΑΡΤΗΜΑ Β 

Σχέδιο κειμένου «Αναγγελίας Εκκένωσης Χώρου» 
«ΠΡΟΣΟΧΗ-ΠΡΟΣΟΧΗ!!! 

Παρακαλούμε να εκκενώσετε το χώρο X ακολουθώντας 
τις φωτεινές ενδείξεις εξόδων κινδύνου. Μην πανικοβάλ- 
λεστε και κατευθυνθείτε στις εξόδους κινδύνου. Εκεί θα 
σας οδηγήσουν οι υπάλληλοι του αεροδρομίου στα ση¬ 
μεία συγκέντρωσης. Ευχαριστώ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 30 Ιουνίου 2004 
Ο Διοικητής 

ΠΑΝΑΓΙΩΤΗΣ ΜΑΝΟΥΣΟΣ 
-♦- 

Αριθ. Α-29952/2308 (2) 

Συγκρότηση και διορισμός του Συμβουλίου Αστικών 
Συγκοινωνιών Θεσσαλονίκης (ΣΑΣΘ). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των παραγράφων 1 και 4 του άρθρου 1 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Ν. 2898/2001 (Α' 71) «περί σύστασης και λειτουργίας 
Συμβουλίου Αστικών Συγκοινωνιών Θεσσαλονίκης, όροι 
οικονομικής συμφωνίας μεταξύ Ελληνικού Δημοσίου και 
Οργανισμού Αστικών Συγκοινωνιών Θεσσαλονίκης και 
άλλες διατάξεις». 

2. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), όπως προστέθηκε το άρθρο 
τούτο με το άρθρο 27 του Ν. 2081/1992 (Α' 154) και αντι- 
καταστάθηκε με το άρθρο 1 παρ. 2α του Ν. 2469/1997 (Α' 
38). 

3. Την υπ’ αριθμ. 14650/ΔΙΟΕ 85/17.3.2004 (519 Β') κοι¬ 
νή απόφαση του Πρωθυπουργού και του Υπουργού Οικο¬ 
νομίας και Οικονομικών "Καθορισμός Αρμοδιοτήτων των 
Υφυπουργών Οικονομικών". 

4. Την υπ' αριθμ. Α -24615/1916/26.6.2001 (857 Α') από¬ 
φαση του Υπουργού Μεταφορών και Επικοινωνιών "Σύ¬ 
σταση Συμβουλίου Αστικών Συγκοινωνιών Θεσσαλονί¬ 
κης", όπως τροποποιήθηκε με την υπ' αριθμ. Α- 
40950/3094/5.8.2003 (1155 Β') όμοια. 

5. Τα έγγραφα μετά οποία ορίζονται εκπρόσωποι για τη 
συγκρότηση του ΣΑΣΘ: 

α. υπ' αριθμ. 00862/18.5.2004 έγγραφο του Υφυπουρ¬ 
γού Οικονομίας και Οικονομικών. 

β. υπ' αριθμ. 1556/20.5.2004 έγγραφο του Υπουργού 
Μακεδονίας-Θράκης. 

γ. υπ' αριθμ. 4554/20.5.2004 έγγραφο του Γενικού 
Γραμματέατης Περιφέρειας Κεντρικής Μακεδονίας. 

δ. υπ'αριθμ. 411/25.5.2004 έγγραφο του Νομαρχιακού 
Συμβουλίου Θεσσαλονίκης. 

ε. υπ' αριθμ. 322/13.197α/ΖΠ/19.5.2004 έγγραφο της 
Τοπικής Ένωσης Δήμων και Κοινοτήτων του νομού Θεσ¬ 
σαλονίκης (ΤΕΔΚΘ). 

στ. υπ' αριθμ. Β 268/21.5.2004 έγγραφο της Πολυτεχνι¬ 
κής Σχολής του Αριστοτέλειου Πανεπιστημίου Θεσσαλο¬ 
νίκης. 

ζ. υπ' αριθμ. 1218/2.6.2004 έγγραφο του Οργανισμού 
Ρυθμιστικού Σχεδίου Θεσσαλονίκης (Ο.Ρ.ΘΕ.). 

η. υπ'αριθμ. 1016/12/20-ια/18.5.2004 έγγραφο της Γε¬ 
νικής Αστυνομικής Δ/νσης Θεσσαλονίκης. 

θ. υπ' αριθμ. 2213/25.5.2004 έγγραφο του Εργατοϋ- 
παλληλικού Κέντρου Θεσσαλονίκης. 

6. Το γεγονός ότι από τις ρυθμίσεις της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζει: 


Διορίζεται το Συμβούλιο Αστικών Συγκοινωνιών Θεσσα¬ 
λονίκης, που αποτελείται από: 

α. τον Τουσιάκη Ιωάννη, ως εκπρόσωπο του Υπουργού 
Μεταφορών και Επικοινωνιών, Πρόεδρο. 

β. τον Ρίγγα Μιχαήλ, μόνιμο υπάλληλο του Υπ.Οι.Ο., ως 
εκπρόσωπο του Υπουργού Οικονομίας και Οικονομικών. 

γ. τον Λατσίνογλου Χρίστο, Οικονομολόγο, ως εκπρό¬ 
σωπο του Υπουργού Μακεδονίας - Θράκης. 

δ. τον Τσιακίρη Σταμάτη, με αναπληρωτή του τον Κολο- 
βέτσιο Δημήτριο, ως εκπρόσωπο του Γ ενικού Γ ραμματέα 
της Περιφέρειας Κεντρικής Μακεδονίας. 

ε. τον Ψωμιάδη Παναγιώτη, Νομάρχη Θεσσαλονίκης, 
με αναπληρωτή του τον Ορφανίδη Νικόλαο, Νομαρχιακό 
Σύμβουλο, ως εκπρόσωπο του Νομαρχιακού Συμβουλίου 
Θεσσαλονίκης. 

στ. τους Τσουκνίδά Ιωάννη, Δήμαρχο Κουφαλίων και 
Αθανάσαρο Θεόδωρο, Δημοτικό Σύμβουλο Θεσσαλονί¬ 
κης, με αναπληρωτές τους, αντίστοιχα, τους Καραγιάννη 
Ιωάννη, Δήμαρχο Λαγκαδά και Σερβερτά Δημήτριο, Δή¬ 
μαρχο Τριανδρίας, ως εκπροσώπους της ΤΕΔΚΘ. 

ζ. τονΤαξιλτάρη Χρίστο, καθηγητή του Τμήματος Αγρο¬ 
νόμων και Τοπογράφων Μηχανικών, με αναπληρωτή του 
τον Μπάσμπα Σωκράτη, λέκτορα του ίδιου Τμήματος, ως 
εκπρόσωπο του Κοσμήτορα της Πολυτεχνικής Σχολής 
του Αριστοτέλειου Πανεπιστημίου Θεσσαλονίκης 
η. την Μπαϊρακτάρη Σταυρούλα, Πρόεδρο της Ε.Ετου 
Ο.Ρ.ΘΕ, με αναπληρωτή της τον Τόσκα Ιωάννη, Συγκοι- 
νωνιολόγο -Πολ. Μηχανικό, ως εκπρόσωπο του Οργανι¬ 
σμού Ρυθμιστικού Σχεδίου Θεσσαλονίκης. 

θ. τον Τζέκη Κωνσταντίνο, Υποσ/γο, Γ ενικό Αστυνομικό 
Διευθυντή Θεσσαλονίκης, με αναπληρωτή του τον Κόνια- 
ρο Χρήστο, Δ/ντή Τροχαίας Θεσσαλονίκης. 

ι. τον Σιαμπάνη Δημήτριο, με αναπληρωτή του τον Σα¬ 
μαρά Δημήτριο, ως εκπρόσωπο του Εργατικού Κέντρου 
Θεσσαλονίκης. 

Απάτης ισχύοςτηςπαρούσας απόφασης καταργούνται 
οι υπ' αριθμ. Α -24615/1916/26.6.2001 (857 Α') και Α- 
40950/3094/5.8.2003 (1155 Β') αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Αθήνα, 22 Ιουνίου 2004 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠ ΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




